ลูกชาย 3 ขวบ 5 เดือยเลือดกำเดาไหลนานๆทีจะเป็นคือรัยค่ะตกใจและกังวนมากออกไม่เยอะน่ะค่ะพอออกแล้วให้นอนนิ่งๆกะหยุดค่ะจะอันตรายไหมค่ะแต่ 2 วันมานี้ออก ค่ะ หรทอเกี่ยวกับอากาศไหมค่ะ
สวัสดีค่ะ การมีเลือดกำเดาไหล เกิดจากเส้นเลือดฝอยหรือเส้นเลือดใหญ่ภายในจมูกแตก ส่วนใหญ่มักพบในช่วงวัยเด็กอายุ 2-10 ปี และผู้สูงวัยในช่วง 50-80 ปี ทั้งนี้ หากนานๆ เกิดขึ้นสักครั้ง ก็ไม่ได้ถือว่าผิดปกติหรืออันตรายอะไร โดยสาเหตุ ได้แก่- การล้วงหรือแคะจมูกที่รุนแรง การจามบ่อย ๆ จามแรง สั่งน้ำมูกแรงเกินไป- มีสิ่งแปลกปลอมติดค้างอยู่ภายในจมูก- จมูกได้รับการกระแทกแรง- สภาพอากาศที่หนาวและแห้ง หรืออากาศที่ร้อนจัดก็ได้- การใช้ยาบางชนิดที่มีผลทำให้โพรงจมูกแห้ง เช่น ยาแก้แพ้ ยาแก้คัดจมูก เป็นต้นดังนั้น หากมีเลือดกำเดาไหลนานๆ ครั้งและหยุดไหลได้เอง ไม่ได้มีอาการปวดหรือเจ็บในโพรงจมูก ไม่ได้เกิดจากการมีสิ่งแปลกปลอมในจมูก ก็ไม่ได้อันตรายอะไรค่ะ การหลีกเลี่ยงไม่ให้เกิดเลือดกำเดาไหล เช่น ไม่แคะจมูก ไม่สั่งน้ำมูกแรงเกินไป หลีกเลี่ยงการอยู่ในที่อากาศแห้งหรือหนาวเย็น เป็นต้น และเมื่อเกิดเลือดกำเดาไหล ก็ควรให้น้องอยู่กับที่นิ่งๆ เอนตัวไปข้างหน้าเล็กน้อย ใช้นิ้วโป้งและนิ้วชี้บีบรูจมูก แล้วหายใจทางปากแทนสักพัก ไม่ควรนอนราบ หรือเงยหน้าขึ้นในขณะที่เลือดกำเดาไหล เพราะอาจกลืนเลือดลงไปในกระเพาะแล้วทำให้เกิดการระคายเคืองและมีอาเจียนออกมาได้ นอกจากนี้อาจใช้ผ้าชุบน้ำเย็นหรือผ้าห่อน้ำแข็งวางไว้บริเวณสันจมูก เพื่อช่วยให้เลือดหยุดไหลค่ะ